Document ID: 32006R1711

KOMISJONI MÄÄRUS (EÜ) nr 1711/2006,
20. november 2006,
millega muudetakse määrusi (EÜ) nr 462/2003 ja (EÜ) nr 1556/2006 sealihasektoris 2007. aasta esimeseks kvartaliks impordilitsentsi taotluste esitamise suhtes
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 29. oktoobri 1975. aasta määrust (EMÜ) nr 2759/75 sealihaturu ühise korralduse kohta, (1) eriti selle artikli 8 lõiget 2,
võttes arvesse nõukogu 29. märtsi 1994. aasta määrust (EÜ) nr 774/94 kvaliteetse veiseliha, samuti sealiha, kodulinnuliha, nisu ja meslini ning kliide, peprede ja muude töötlusjääkide suhtes teatavate ühenduse tariifikvootide avamise ja haldamise kohta, (2) eriti selle artiklit 7,
võttes arvesse nõukogu 10. detsembri 2002. aasta määrust (EÜ) nr 2286/2002 Aafrika, Kariibi mere ja Vaikse ookeani piirkonna riikidest (AKV riikidest) pärit põllumajandussaaduste töötlemisel saadud põllumajandustoodete ja kaupade suhtes kohaldatava korra kohta ning määruse (EÜ) nr 1706/98 kehtetuks tunnistamise kohta, (3) eriti selle artiklit 5,
ning arvestades järgmist:
(1)
Komisjoni määrusega (EÜ) nr 462/2003 (4) sätestatakse Aafrika, Kariibi mere ja Vaikse ookeani piirkonna riikidest (AKV riikidest) pärit teatavate sealihatoodete impordikorra üksikasjalikud rakenduseeskirjad.
(2)
Komisjoni määrusega (EÜ) nr 1556/2006 (5) sätestatakse määruse (EÜ) nr 774/94 üksikasjalikud rakenduseeskirjad sealiha impordikorra suhtes.
(3)
Kõnealuste määrustega nähakse ette, et impordilitsentsi taotlused tuleb esitada igale määratletud kvoodi kehtivusajale eelneva kuu esimese seitsme päeva jooksul. Arvestades Bulgaaria ja Rumeenia ühinemist Euroopa Liiduga alates 1. jaanuarist 2007, tuleb muuta litsentsitaotluste esitamise ajavahemikku 2007. aasta esimeses kvartalis.
(4)
Seetõttu tuleks määrusi (EÜ) nr 462/2003 ja (EÜ) nr 1556/2006 vastavalt muuta.
(5)
Käesoleva määrusega ette nähtud meetmed on kooskõlas sealihaturu korralduskomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määruse (EÜ) nr 462/2003 artikli 5 lõikele 1 lisatakse järgmine lõik:
“Ajavahemikuks 1. jaanuarist 2007 kuni 31. märtsini 2007 tuleb litsentsitaotlused esitada 2007. aasta jaanuarikuu esimese 15 päeva jooksul.”
Artikkel 2
Määruse (EÜ) nr 1556/2006 artikli 4 lõikele 1 lisatakse järgmine lõik:
“Ajavahemikuks 1. jaanuarist 2007 kuni 31. märtsini 2007 tuleb litsentsitaotlused esitada 2007. aasta jaanuarikuu esimese 15 päeva jooksul.”
Artikkel 3
Käesolev määrus jõustub selle Euroopa Liidu Teatajas avaldamise päeval.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 20. november 2006

Labels: 3
17
18